Hakuba-bakkene

Hakuba-bakkene (japansk: 白馬ジャンプ競技場, Hakuba-jampu-kyōgijō) er et skihoppanlegg ved landsbyen Hakuba i Japan. Anlegget ble brukt under vinter-OL i Nagano i 1998. Det består av to hoppbakker med størrelse K120 (HS131) og K90 (HS98). Planleggingen av anlegget begynte i 1987, og hoppbakkene sto ferdig i 1992. Året etter ble det lagt plastmatter i hoppbakkene, slik at de kan brukes også sommerstid. De første internasjonale konkurransene i anlegget var verdenscuprenn i spesielt hopp 25. og 26. januar 1997. Etter OL brukes storbakken hovedsakelig til renn i Sommer Grand Prix, men den har også hatt verdenscuprenn (sist i 2004) og kontinentalcuprenn (sist i 2000). Normalbakken brukes til trening, men har ikke blitt brukt internasjonalt etter OL. Anerkjent bakkerekord i HS131-bakken er 137 meter, satt av Takanobu Okabe og Masahiko Harada (begge Japan) i OL 17. februar 1998. Takanobu Okabe hoppet 140 meter 26. februar 2011. I HS98-bakken er rekorden 100 meter, satt av Masaki Tomii (Japan) 14. februar 1999. Viktige renn (vinter) Menn Kvinner Kilder Skisprungschanzen-Archiv: Hakuba (Olympic Ski Jumps) FIS: Resultater (Hakuba) FIS: Resultater (Nagano)